Virgil van Dijk
<s>Virgil van Dijk (Breda, 8. srpnja 1991.) nizozemski je profesionalni nogometaš koji igra na poziciji centralnog beka.</s><s>Trenutačno igra za engleski klub Liverpool.</s><s>Kapetan je nizozemske nogometne reprezentacije.</s><s>Poznat je po svojoj snazi, vodstvu i zračnim sposobnostima.</s><s>Jedini je branič koji je osvojio nagradu UEFA-inog igrača godine, te je završio na drugom mjestu Ballon d'Ora i FIFA-ine nagrade Igrač godine.</s>

<s>Nakon što je započeo profesionalnu karijeru u Groningenu, Van Dijk je prešao u Celtic 2013. godine, gdje je osvojio Škotski Premiership i dvaput imenovan članom PFA škotske momčadi godine.</s><s>U drugoj sezoni s Celticom također je osvojio Škotski Liga kup.</s><s>Godine 2015. pridružio se Southamptonu za koji je igrao sve do siječnja 2018. godine kada je prešao u Liverpool za 75 milijuna funti, tada rekordni transferni iznos za jednog braniča.</s><s>Van Dijk je s Liverpoolom došao da finala UEFA Lige prvaka 2018. i 2019. godine, osvojivši Ligu prvaku u drugoj sezoni.</s><s>Također je osvojio nagrade PFA Players' Player of the Year i Premier League Player of the Season u svojoj prvoj sezoni s Liverpoolom.</s><s>Van Dijk je kasnije s Liverpoolom osvojio FA Premier Ligu, FIFA Svjetsko klupsko prvenstvo i UEFA Superkup.</s>

<s>Klupska karijera</s>

<s>Groningen 
Van Dijk se u početku mučio s probijanjem u prvu momčad Groningena te je klupsko osoblje vjerovalo da je „preumoran” nakon dugog vremena igranja s akademijom i rezervnim igračima Willema II.</s><s>Za klub je profesionalno debitirao 1. svibnja 2011. godine, zamijenivši Pettera Anderssona u 72. minuti u 4:2 pobjedi protiv ADO Den Haaga.</s><s>Dana 29. svibnja, u play-off utakmici UEFA Europske lige protiv istog protivnika, prvi put je igrao za Groningen od prve minute te je postigao svoja prva dva profesionalna gola.</s><s>Utakmica je završila 5:1 za Groningen.</s>

<s>Celtic 
Dana 21. lipnja 2013.</s><s>Van Dijk je prešao u Celticom za oko 2,6 milijuna funti plus 10 % od idućeg transfera, potpisavši četverogodišnji ugovor.</s><s>Za Celtic je debitirao 17. kolovoza, zamijenivši Efea Ambrosea u posljednjih 13 minuta 2:0 pobjede protiv Aberdeena u utakmici Škotskog Premiershipa.</s><s>Tjedan dana kasnije za Celtic je po prvi put zaigrao od prve minute u 2:2 remiju protiv Inverness Caledonian Thistlea na Celtic Parku.</s><s>Dana 9. studenog Van Dijk je zabio svoja prva dva gola za Celtic u 4:1 pobjedi protiv Ross Countyja.</s>

<s>Southampton 
Dana 1. rujna 2015.</s><s>Van Dijk je potpisao petogodišnji ugovor sa Southamptonom, kojeg je tada vodio Ronald Koeman, za oko 13 milijuna funti.</s>

<s>Za Southampton je debitirao 12. rujna u 0:0 remiju protiv West Bromwich Albiona na The Hawthornsu.</s><s>Dva tjedna kasnije, Van Dijk je svoj treći nastup u Premier ligi obilježio s prvim golom u dresu Southamptona, zabivši gol glavom u 11. minuti koji je asistirao James Ward-Prowse.</s><s>Tada je Southampton igrao protiv Swansea Cityja te je pobijedio 3:1.</s><s>Dana 7. svibnja 2016.</s><s>Van Dijk je potpisao novi šestogodišnji ugovor sa Southamptonom.</s>

<s>Dana 22. siječnja 2017. imenovan je kapetanom Southamptona, nakon prelaska Joséa Fontea u West Ham United.</s><s>Istog je dana zadobio ozljedu gležnja protiv Leicester Cityja.</s><s>Zbog te ozlijede nije mogao igrati u finalu EFL Cupa 2017. u kojem je Southampton izgubio od Manchester Uniteda na  Wembleyju.</s>

<s>Nakon uspješne sezone 2016./17. u Southamptonu, Van Dijk je bio predmet interesa Liverpoola, koji se ispričao Southamptonu zbog ilegalnog pristupa igraču nakon što je navodno jasno izrazio interes za prelazak u Liverpool.</s><s>Dana 7. kolovoza 2017., Van Dijk je predao Southamptonu zahtjev za transfer i s tim izrazio želju prelaska u neki drugi klub tijekom prijelaznog roka.</s>

<s>Liverpool</s>

<s>Dana 27. prosinca 2017. objavljeno je da će se Van Dijk pridružiti Liverpoolu kada se zimski prijelazni rok otvori 1. siječnja 2018. godine za 75 milijuna funti.</s><s>Van Dijkov bivši klub Celtic je zbog klauzule o prodaji stavljene u Van Dijkov ugovor sa Southamptonom primio 10 % iznosa transfera.</s><s>Southampton je objavio da neobjavljeni iznos transfera predstavlja svjetski rekord za transfer jednog braniča.</s>

<s>Za Liverpool je debitirao 5. siječnja u trećem kolu FA Cupa i zabio pobjednički gol glavom u 2:1 pobjedi protiv lokalnog klupskog rivala Evertona.</s><s>Pritom je postao prvi igrač nakon Billa Whitea 1901. godine koji je zabio na svom debiju u Merseyside derbiju.</s><s>Van Dijk i Dejan Lovren izgradili su snažno partnerstvo u središtu Liverpoolove obrane, a Nizozemac je zaslužan za poboljšanje Liverpoolovih prethodnih obrambenih problema.</s>

<s>Van Dijk bio je uključen u momčad sezone UEFA Lige prvaka 2017./18., unatoč tome što je igrao samo polovicu natjecanja, a UEFA-ini tehnički promatrači su izjavili: „Van Dijk je stigao na Anfield te pružio pribranost i stabilnost u nokaut fazi natjecanja.” Van Dijk je odigrao punih 90 minuta u finalu UEFA-ine Lige prvaka 2018. protiv Real Madrida u kojem je Real dobio 3:1.</s><s>Van Dijk je u svojoj prvoj sezoni s klubom odigrao 22 utakmice u svim natjecanjima, zabivši jedan gol.</s>

<s>Reprezentativna karijera 
Van Dijk je za A reprezentaciju Nizozemsku debitirao 10. listopada 2015. godine, u 2:1 gostujućoj pobjedi protiv Kazahstana u kvalifikacijama za UEFA Euro 2016.</s>

<s>Na mjesto kapetana Nizozemske postavio ga je izbornik Ronald Koeman 22. ožujka 2018., a njegova prva kapetanska utakmica bio je domaći prijateljski poraz od Engleske koja se igrala idućeg dana (1:0).</s><s>Dana 26. ožujka postigao je svoj prvi međunarodni pogodak na Stade de Genève zaključio 3:0 pobjedi protiv europskog prvaka Portugala.</s><s>Dana 13. listopada zabio je u 3:0 pobjedi nad Njemačkom, prvakom Svjetskog prvenstva 2014., u UEFA-inoj Ligi nacija 2018./19.</s><s>Ono što je još važnije, postigao je pogodak za izjednačenje u sljedećoj utakmici s Njemačkom, nakon što mu je pomoćni trener Dwight Lodeweges u pauzi poslao malu papirnatu bilješku, sa zahtjevom da ode naprijed u posljednjim minutama utakmice.</s><s>Pogodak je Nizozemskoj omogućio pobjedu u grupnoj fazi Lige nacija.</s>

<s>Stil igre 
Van Dijk je fizički jak stoper, koji obično igra na lijevoj strani obrane, iako također može igrati kao desni stoper.</s><s>Brz je, ima dobru tehniku, a učinkovit je izvođač slobodnih udaraca.</s><s>Što se tiče njegove sposobnosti, bivši suigrač iz Celtica Kris Commons komentirao je da je Van Dijk „bio vješt na lopti”, također napominjući da „je imao dobru tehniku i izvrsnu desnu nogu.</s><s>Bio je dobar u prekidima, neki od slobodnih udaraca koje je zabio za Celtic apsolutno su čudesni.</s><s>Mogao je dobro čitati igru.</s><s>Imao je auru u sebi, samopouzdanje, mislim da je znao da je dobar.”</s>

<s>U intervjuu s Marcom 2019. godine, kada je Lionelu Messiju postavljeno pitanje zašto je Van Dijka toliko teško pobijediti, Argentinac je odgovorio: „On je branič koji zna kako procijeniti tajming i pričekati pravi trenutak za uklizavanje ili zavlačenje napadača.</s><s>Vrlo je brz i visok, ali ima puno okretnosti za svoju visinu.</s><s>Brz je zbog dugog koraka, a impresivan je i u obrani i u napadu jer postiže puno golova.” Iste je godine Paul Merson opisao Van Dijka kao „najboljeg na svijetu, i mislim da je debelo iznad sviju kao stoper”.</s>

<s>Izvori</s>

<s>Vanjske poveznice 
Profil na službenoj web stranici Liverpoola</s>

<s>Nizozemski fudbaleri
Fudbaleri ili nogometaši Celtica
Fudbaleri ili nogometaši Southamptona
Fudbaleri ili nogometaši Liverpoola</s>

